ফ্রেডেরিক জেমিসন বয়সে শামসুর রাহমানের প্রায় কাছাকাছি হৈলেও এইমে সেজেয়ার রাহমান থেকে কমসে কম ১৬ বছরের বড় ছিলেন। পরিতাপ এখানেই লাগে। যখন কিনা সেজার, ওকারা, সেঙ্ঘররা নেগ্রিচ্যুডের নান্দনিক ভিত্তি দিতেছেন, কার্পেন্তিয়ের, রুলফো, মার্কেজরা জর্মন পোস্ট-এক্সপ্রেশনিস্ট চিত্রকলায় ব্যবহৃত “ম্যাজিক্যাল রিয়ালিজম” নামক শব্দবন্ধটিকে আশ্রয়পূর্বক গোটা লাতিন আমেরিকার নান্দনিক-জাতীয়তাবাদী অভিব্যক্তির স্বরূপ সন্ধান করিতেছেন, তখন আমাদের কবিরা মিল্টন কোনোমতে ডিঙাইয়া কীটসে আইসা আছাড় খাইয়া পড়িয়াছেন! এমনকি য়ুরোপবাসী বোদলেয়ারের রাজনীতিটাও বুঝতে সক্ষম হন নাই।